На основу члана 37. Статута Града Ниша, ("Службени лист Града Ниша", број 88/2008)

Скупштина Града Ниша на седници одржаној \_\_\_\_\_\_\_\_\_\_ 2015. године донела је

**Р Е Ш Е Њ Е**

I **УСВАЈА СЕ** Финансијски извештај о пословању Предшколске установе „Пчелица“ Ниш за период 1.1.2014.-31.12.2014. године број 1046 од 23.02.2015. године, који је усвојио Управни одбор Установе Одлуком број 1096 од 25.02.2015. године.

II Решење доставити Предшколској установи "Пчелица" Ниш, Управи за образовање и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Правни основ за доношење овог решења садржан је у члану 37. Статута Града Ниша, ("Службени лист Града Ниша", број 88/2008).

Управни одбор Предшколске установе "Пчелица" Ниш на седници одржаној дана 25.02.2015. године Одлуком број 1096 усвојио је Финансијски извештај о пословању Предшколске установе „Пчелица“ Ниш за период 1.1.2014.-31.12.2014. године број 1046 од 23.02.2014. године.

Установа подноси извештај о раду и реализацији програма рада за радну годину, а финансијски извештај за буџетску, односно календарску годину.

У Установи се у складу са Законом о основама система образовања и васпитања и Законом о предшколском васпитању и образовању обавља делатност – васпитање и образовање деце предшколског узраста, организовање дневног боравка деце и исхране, неге, превентивне здравствене и социјалне заштите. У Установи се обављају и друге делатности у складу са Статутом Установе.

Установа је у 2014. години основну делатност обављала у 23 обданишта. Целодневним боравком је било обухваћено 5559. деце, а припремним предшколским програмом у полудневном трајању, било је обухваћено још 697. деце. У пет болничких група до 01.09.2014. године било је смештено 75. деце, а од 01.09.2014.г. у четири болничке групе било је смештено 60. деце.

Поред припреме оброка за децу смештену у обдаништима, припремали су се и оброци за децу смештену у приватним вртићима, продуженом боравку у основним школама и бесплатне ужине за ученике основних школа.

Предшколска установа „Пчелица“ је у 2014. години остварила укупне приходе у износу од 900.949.075,40 динара. Структуру укупних прихода чине приходи из буџета, други приходи, приходи меморандумских ставки за рефундацију расхода и примања од нефинансијске имовине.

Приходи из буџет чине приходи из буџета Града Ниша у износу од 561.658.585,81 динар и приходи из Републике 50.131.243,00 динара,што укупно износи 611.789.828,81 динар и ови приходи имају највеће учешће у укупним приходима са 67,91%.

Други приходи су приходи од корисника - родитеља, приходи од ужина и продуженог боравка, приходи од продаје карата за „Златну пчелицу“ и „Маскембал“, приходи од тендерске документације и вандредни приходи и износе укупно 233.139.287,35 динара или 25,90% укупних прихода.Приходи корисника-родитеља износе 182.655.676,23 или 20,28%укупних прихода.

Остали приходи износе 56.019.959,24 и чине 6,22% укупних прихода.

У реализацији својих програмских активности у 2014. години, Предшколска установа „ Пчелица“ је остварила укупне расходе у износу од 905.737.203,09 динара. Структуру расхода чине раскоди за запослене, расходи коришћења роба и услуга, остали расходи и издаци за нефинансијску имовину.

Највеће учешће у укупним расходима имају расходи за запослене у износу од 629.240.529,42 динара или 69,48% укупних расхода.

Расходи коришћења роба и услуга износе 220.421.647,08 динара или 24,34% укупних расхода.

Остали расходи и расходи за нефинансијску имовину износе 56.075.026,59 или 6,19% укупних расхода.

Предшколска установа „Пчелица“ је 2014. годину завршила дефицитом у износу од 4.788.127,69 динара, што представља разлику између прихода и примања са једне стране и расхода и издатака са друге стране, кориговане за промене које одступају од готовинског принципа књижења у буџетском систему, а односе се на разлику финансијских средстава на почетку и крају године, корекцију за ПДВ у примањима и издацима и ненаплаћена потраживања.

Финансијски извештај о пословању Установе садржи и табеларни приказ реализације финансијског плана за 2014. годину из буџета Града Ниша.

У складу са Одлуком о буџету Града Ниша за 2014. годину Установа је Финансијским планом планирала из буџета Града Ниша средства у износу од 663.626.000 динара.Извршење буџета у 2014. години, на овој функцији, износило је 561.658.584 динара, односно 84,63%.

Установа је у 2014. години планирала средства „ остварена употребом јавних средстава“ ( сопствена средства) у износу од 414.193.000 динара.Извршење ових средстава у 2014. години, према подацима из Завршног рачуна Предшколске установе „ Пчелица“, износило је укупно 339.290.000 динара, односно 81,91%.

Имајући у виду да је Финансијски извештај о пословању за 2014. годину Предшколске установе "Пчелица" Ниш сачињен у складу са законом и прописима Града, предлаже се да Скупштина Града Ниша донесе решење као у диспозитиву.

Начелник

Управе за образовање

Јелица Велаја